《青原台与兄弟同赋》
宋代·李弥逊

高台瞰层碧，岫幌森筠幢。
恍如青原人，觌面呼老庞。
胡为未免青，儒冠学为邦。
曾无白雨手，但补百碎腔。
平生爱山癖，至老成膏肓。
穷探偶会意，夜半力欲扛。
一存短豆恋，心境不得双。
坐旷燕剿幕，鉴胜猿窥窗。
故山如故人，示见心已降。
脂车蜡两屐，烟云恣冲撞。
竹根扫三径，荷插悬酒缸。
外物□可必，斯言有如江。

作者简介：李弥逊（1085～1153）字似之，号筠西翁、筠溪居士、普现居士等，吴县（今江苏苏州）人。大观三年（1109）进士。高宗朝，试中书舍人，再试户部侍郎，以反对议和忤秦桧，乞归田。晚年隐连江（今属福建）西山。所作词多抒写乱世时的感慨，风格豪放，有《筠溪乐府》，存词80余首。